Siman pasa diabierna, riba Dia Internacional di Hende Muhe, Minister di Cultura a pasa bishita nos grandinan di San Pedro Paviljoen pa comparti un rato protocolar hunto cu nan.
Den un ocasion protocolar, nos grandinan a disfruta di unrato ameno hunto cu e mandatario, cu tabata den compania di Minister-President Evelyn Wever-Croes y colega Minister Endy Croes. Tabata tin presentacion di Edjean Semeleer cu a deleita nos grandinan cu canticanan di nan tempo, tabata tin dushi pasa boca cu a duna un toke special na e dia aki.
Minister Maduro ta gradici tur esnan cu a haci e bishita aki posibel y ta gradici nos grandinan di San Pedro Paviljoen pa permiti'e comparti un rato cu nan.